मख'जाथावदि बै गोबां साननिफ्राय लोरबां जब्रा देहाखौ फाहामथाइ लाना थानाय बर' थुनलाइनि अलंबार ,जोंथि हाथर्खि आरो गागि थुनलाइगिरि ब्रजेन्द्र कुमार ब्रह्मखौ बान्था रान्नाय हाबाफारियाव कक्राझार सोरखारि फरायसालिमानि आगु गोरायुं सुरत नार्जारि बिथांआ आफादगिरिनि मासि लानानै सामलायनाय हाबाफारियाव बड'फा उपेन्द्र नाथ ब्रह्म ट्राष्टआ बराय बिबुंथि लाखियो। गेदेमा ब्रह्मखौ रान्नाय बान्थायाव नोगोद धोन, मानबिलाइ, आर'नाइ दं। ह्रांख्राय हरजानाय माननि आलासि महरै नुथाथिफैनानै बर'थुनलाइ आफादनि आफादगिरि तरेन बर'आ बुङो दि राव हारिमु थुनलाइ गैयालासे मोनसे हारिया थांनानै एबा फोथांनानै थानो हाया। जायनि नाजानायाव बर' थुनलाइ बाख्रिखौ जौगाखांनानै दावखोलांनायाव बिहोमा होलांदों। लोगोसे थाबथाबैनो गाज्रि देहायारि हामखांना फैथों बे थांखि जों आफा अबंलावरिनो आर'ज गाबहरो।